КЫРГЫЗ РЕСПУБЛИКАСЫНЫН ӨКМӨТҮНӨ КАРАШТУУ

КЫРГЫЗ МАМЛЕКЕТТИК ЮРИДИКАЛЫК АКАДЕМИЯСЫ

МИЛИЦИЯНЫН ГЕНЕРАЛ-МАЙОРУ Э.А.АЛИЕВДИН АТЫНДАГЫ КЫРГЫЗ РЕСПУБЛИКАСЫНЫН ИИМ АКАДЕМИЯСЫ

Д.12.14.490 Диссертациялык кеңеши

*Кол жазма укугунда*

*УДК347.963:328.185](575.2)(043.3)*

**Болотбек Алмасбекович ДЖУМАЛИЕВ**

**КОРРУПЦИЯГА КАРШЫ АРАКЕТТЕНҮҮ БОЮНЧА**

**КЫРГЫЗ РЕСПУБЛИКАСЫНЫН ПРОКУРАТУРА ОРГАНДАРЫНЫН ИШИНИН УЮШТУРУУ-УКУКТУК НЕГИЗДЕРИ**

**12.00.11** – сот бийлиги, прокурордук көзөмөл,

укук коргоо ишин уюштуруу

юридикалык илимдердин кандидаты

илимий даражасына талапкерликке диссертациянын

АВТОРЕФЕРАТЫ

Бишкек-2015

Иш Кыргыз Республикасынын Өкмөтүнө караштуу Кыргыз мамлекеттик юридикалык академиясынын жазык процесси жана прокурордук көзөмөл кафедрасында аткарылды

|  |  |
| --- | --- |
| **Илимий жетектөөчү**: | юридика илимдердин доктору, профессор **Керезбеков Канат Керезбекович** |
| **Расмий оппоненттер:** | юридика илимдердин доктору, профессор  **Тыныбеков Cериккали Тыныбекович** |
|  | юридика илимдердин кандидаты  **Абдукаримова Назира Эшмухамедовна** |
| **Жетектөөчү уюм:** | Д.А.Кунаев атындагы Транспорт жана укук гуманитардык университетинин кылмыш-жаза укугу, криминалистика жана укук коргоо ишмердүүлүк кафедрасы.  дареги: Алматы ш., Курмангазы 107. |

Диссертацияны жактоо Кыргыз Республикасынын Өкмөтүнө караштуу Кыргыз мамлекеттик юридикалык академиясында жана милициянын генерал-майору Э.А.Алиевдин атындагы Кыргыз Республикасынын ИИМ Академиясында юридикалык илимдердин доктору (кандидаты) илимий даражасына талапкерлигине диссертацияны жактоо боюнча Д.12.14.490 диссертациялык кеңешинин отуруму Бишкек ш. Чүй пр. 180 а, 412-аудиториясында (конференц-зал), 2015-жылдын 27-февралында саат 14:00 болот.

Диссертация менен Кыргыз Республикасынын Өкмөтүнө караштуу Кыргыз мамлекеттик юридикалык академиясынын илимий китепканасында, 720001, Бишкек ш. Чүй пр., 180 «а» дарегинде таанышууга болот.

Автореферат 2015-жылдын «26» январында жиберилген.

**Диссертациялык кеңештин**

**илимий катчысы,**

**ю.и.к., доцент Б.Дж. Рысмендеев**

**иштин жалпы мүнөздөмөсү**

**Изилдөө темасынын актуалдуулугу.** Заманбап Кыргызстанда көз карандысыздыкка ээ болуудан кийин коррупция жалпы мамлекеттик терс фактор болуп калды, ал мамлекеттик бийликтин авторитетин бузат, мамлекеттүүлүктү кыйратат, экономиканы начарлатат жана жыйынтыгында улуттук коопсуздукка коркунучту түзөт. 2005-жана 2010-жылдын апрелинде болуп өткөн өлкөнүн саясий жетекчилигин алмаштыруу негизинен өткөн режимдердин коррупциялангандыгы менен шартталган. Ошондуктан, өткөндүн сабактарын эске алып, өлкөнүн жаңы жетекчилиги 2010-жылдан кийин негизги максатты – бардык деңгээлдерде жана бардык багыттар боюнча коррупция менен катуу күрөштү койду. КР Президенти тарабынан 2012-жылдын 2-февралында №26 ПЖ «Кыргыз Республикасынын коррупцияга каршы саясатынын мамлекеттик стратегиясы жана коррупцияга каршы аракеттенүү боюнча чаралар жөнүндө» Жарлыгына кол коюлган, 2009-жылдын 11-майындагы №155 Кыргыз Республикасында коррупция менен күрөшүүнүн улуттук стратегиясы, 2013-2017-жылдарга Кыргыз Республикасынын туруктуу өнүгүүсүнүн улуттук стратегиясы кабыл алынган, аларда негизги көңүл мамлекеттик коррупцияга каршы саясаттын жана коррупциялык тобокелчиликтерди четтетүүнүн ийгилиги үчүн милдеттүү жалпы системалык укуктук жана институционалдык механизмдерди калыптандырууга бурулат. Республикада коррупцияга каршы аракеттенүүнүн жетиштүү уюштуруу-укуктук базасы дагы калыптандырылган, мында ыйгарым укуктар бийликтүү катышуучулардын кеңири чөйрөсүнө берилген. КР Президентинин 2011-жылдын 14-декабрындагы №27 Жарлыгына ылайык коррупция менен күрөшүү боюнча жаңы орган – Кыргыз Республикасынын Улуттук коопсуздук мамлекеттик комитетинде Коррупцияга каршы кызматы түзүлгөн. Бул жарлыкка ылайык Коррупцияга каршы кызматтын милдети болуп саясий жана чоң мансаптагы административдик мамлекеттик жана муниципиалдык кызмат адамдары, укук коргоо органдарынын кызматкерлери, судьялар, мамлекеттик бюджеттен каржыланган же мамлекеттин менчигинде жарым-жартылай турган уюмдардын жетекчилери жасаган коррупциялык кылмыштардын алдын-алуу жана күрөшүү болуп саналат. Мындан тышкары, коррупциялык кылмыштарга карата укук коргоо функцияларына ээ ведомстволордун бир катары бар (Ички иштер министрлиги, Улуттук коопсуздук мамлекеттик комитети, Финансылык полиция, Бажы кызматы жана Башкы прокуратура). Коррупцияга каршы аракеттенүүнүн бийлик компонентин ишке ашырууда ошондой эле башка мамлекеттик органдар жана жергиликтүү өз алдынча башкаруу органдары аракетке киргизилген. Бирок, уюштуруу түзүмдөрүндө өзгөртүүлөргө карабастан негизги коррупцияга каршы институттардын максаттары, милдеттери жана функциялары өзгөрүүсүз бойдон калды. Практика көрсөткөндөй мамлекет көрүп жаткан коррупцияга каршы аракеттенүү чаралары негизинен аны жасоого шарт түзгөн себептерди жана шарттарды четтетүүгө эмес аны аныктоого багытталган. Ошондуктан акценттердин мындай жылып кетиши алардын төмөн натыйжалуулугунун алдын-алат.

Коррупциянын өсүшүнүн түзүлгөн шарттарында ар кандай башкаруу түзүмдөрү ортосунда функциялык милдеттерди бөлүү болуп, бул алардын арасында жоопкерчиликсиздикти жана убакыттын өтүшү менен укук бузууларга, анын ичинде коррупциялык мүнөздөгү алып келиши мүмкүн. Ушуга байланыштуу, күн тартибине мыйзам чыгаруучу коррупцияга каршы аракеттенүүнү ишенген мамлекеттик органдар системасында прокуратуранын статусу жана орду жөнүндө маселе чыгарылат. Ошону менен бирге бүгүнкү күндө практикада республиканын укук коргоо органдарынын арасында прокуратуранын статусун жана ордун так, бирдиктүү түшүнүү жок болгон жол берилгис кырдаал пайда болду. Колдонуудагы КР Конституциясында прокуратуранын орду так эмес бойдон калууда. Ошондуктан ал көп учурда укук коргоо органдарынын катардагы түзүмү катары каралат. Мындай мамиле бийликтин жогорку деңгээлинде дагы бар. Прокуратурага карата жер-жерлерде дагы адекваттуу эмес мамилени байкоого болот. Ата мекендик илимде коррупцияга каршы аракеттенүү системасында прокуратуранын орду жана ролу жөнүндө маселе практикалык каралбагандыгы менен абал татаалдайт, прокурордук көзөмөлдүн ата мекендик теориясында көптөгөн маселелер иштелип чыкпаган бойдон калууда: бул чөйрөдө прокурордук көзөмөлдүн предмети жана объектиси аныкталган эмес, бул чөйрөдө компетенциялар жана ыйгарым укуктар калыптандырылган эмес. Өзүнүн чечилишин мыйзамдардагы көптөгөн боштуктар дагы талап кылат.

Бул маселелерди терең изилдөөнүн маанилүүлүгү бүгүнкү күндө Кыргыз Республикасынын экономикалык жана саясий системасын реформалоо менен байланыштуу көптөгөн туруктуу түшүнүктөрдү кайра кароо, коррупцияга каршы аракеттенүү системасында прокуратуранын орду жана ролу жөнүндө маселени оңтойлуу чечүү зарылдыгы жана анын жардамы менен тийиштүү түрдө мыйзамдуулукту бекемдөөнүн ар кандай маселелерин чечүүгө карата бир катар мамилелерди оңдоо менен шартталган. Ушунун бардыгы диссертациялык изилдөөнүн актуалдуулугун шарттайт жана бул багытта прокурордук көзөмөлдүн маңызын жана багытталышын терең изилдөөнү, коррупцияга каршы аракеттенүү боюнча прокуратуранын ишинин натыйжалуулугун жогорулатуу максатында заманбап кырдаалдын реалдуулугуна ылайык келген жаңы илимий чечимдерди иштеп чыгууну талап кылат.

**Диссертациянын темасынын олуттуу илимий программалар (долбоорлор) жана негизги илимий-изилдөө иштери менен байланышы.** Бул изилдөө демилгелүү болуп саналат.

**Диссертациялык изилдөөнүн максаты –** мамлекеттин жана коомдун заманбап этабында коррупцияга каршы аракеттенүү боюнча прокуратура органдарынын ишинин уюштуруу-укуктук негиздерин теориялык түшүнүү жана ушунун неизинде анын укуктук статусун бекемдөө боюнча сунуштарды калыптандыруу.

Бул максатка жетишүү үчүн төмөндөгү бири-бири менен байланыштуу **милдеттерди** чечүү багытталган:

* коррупциянын теориялык негиздерин изилдөөнүн натыйжаларын эске алуу менен Кыргызстанда коррупциялык кылмыштуулуктун өнүгүүсүнүн жана заманбап абалын комплекстүү талдоону ишке ашыруу: башталышын, масштабдарын аныктоо, каршы аракеттенүүнүн негизги проблемаларын аныктоо;
* коррупцияга каршы аракеттенүү чарасы катары Кыргыз Республикасында прокурордук көзөмөлдүн пайда болуу, түптөлүү жана өнүгүүсүнүн тарыхый-укуктук аспектилерин карап чыгуу;
* коррупцияга каршы аракеттенүүнүн уюштуруу-укуктук механизминде прокуратура органдарынын ордун жана ролун аныктоо;
* коррупцияга каршы аракеттенүү чөйрөсүндө прокурордук көзөмөлдүн предметин аныктоо;
* коррупцияга каршы аракеттенүү чөйрөсүндө прокурордук көзөмөлдүн объектилери жана субъектилери тууралуу баштапкы илимий жоболорду иштеп чыгуу;
* коррупцияга каршы аракеттенүү чөйрөсүндө прокуратуранын компетенциясын ишке ашыруунун теориялык жана прикладдык проблемаларын аныктоо;
* коррупцияга каршы аракеттенүү боюнча прокуратура органдарынын ишин уюштуруунун абалын аныктоо жана бул багытта алардын ишинин негизги проблемаларын аныктоо;
* Кыргыз Республикасында коррупцияга каршы аракеттенүү чөйрөсүндө прокурордук көзөмөлдүн укуктук негиздерин өркүндөтүүнүн жолдорун аныктоо;
* коррупцияга каршы аракеттенүү чөйрөсүндө прокуратура органдарынын укуктук статусун бекемдөө максатында мыйзамдарды андан ары өркүндөтүү боюнча илимий жоболорду иштеп чыгуу.

**Алынган натыйжалардын илимий жаңылыгы** диссертация коррупцияга каршы аракеттенүү чөйрөсүндө Кыргыз Республикасынын прокуратурасынын ишинин уюштуруу-укуктук негиздерин ачкан биринчи илимий-квалификациялык ишти билдиргендиги менен көрсөтүлөт. Иште бул чөйрөдө прокуратуранын ролун түшүнүүгө жаңы мамиле калыптандырылган. Ушул изилдөө менен жалпысынан юридикалык илимдин категориялык аппаратына жана атап айтканда прокурордук көзөмөлдүн теориясын өркүндөтүү ишине, ченемдик-укуктук базаны өркүндөтүүгө жана корупцияга каршы аракеттенүүнүн натыйжалуу чараларын иштеп чыгууга белгилүү бир салым киргизилет.

Алынган натыйжалардын илимий жаңылыгын коррупцияга каршы аракеттенүү боюнча мамлекетик органдардын арасында прокуратуранын орду жөнүндө автор калыптандырган тыянактар жана мыйзамдарга тийиштүү өзгөртүүлөрдү киргизүү жолу менен прокуратура органдарынын көзөмөлдүк ишин ченемдик тартиптештирүү боюнча сунуштар менен берилет.

**Диссертациялык изилдөөнүн натыйжаларынын практикалык мааниси** диссертацияда баяндалган теориялык жоболор, сунуштар жана тыянактар: коррупциянын проблемаларын андан ары иштеп чыгуу менен байланыштуу укук колдонуу ишинде, илимий изилдөөлөрдө; юридикалык жождордо адистерди даярдоодо окуу процессинде жана прокурордук кызматкерлердин квалификациясын жогорулатуу курстарында; прокурордук көзөмөл жана адистиктин дисциплиналары курсу боюнча окуу жана методикалык пособиелерди даярдоодо колдонула алат.

Практикалык рекомендациялар жана сунуштар коррупцияга каршы аракеттенүүнүн укук чыгаруу, укук колдонуу, укукту ишке ашыруу практикасында ошондой эле пайдаланыла алат.

**Коргоого чыгарылуучу диссертациянын негизги жоболору:**

1. Теориялык булактарды жана улуттук мыйзамдарды талдоонун негизинде төмөндөгү түшүнүктөрдү автордук аныктоо иштелип чыккан: *“коррупцияга каршы аракеттенүү чөйрөсүндө прокурордук көзөмөлдүн предмети”, “коррупцияга каршы аракеттенүү чөйрөсүндө прокурордук көзөмөлдүн объектиси”, “коррупцияга каршы аракеттенүү чөйрөсүндө прокурордун компетенциясы”.*

2. Коррупцияга каршы аракеттенүү чөйрөсүндө Кыргыз Республикасынын прокуратурасынын функциялары заманбап шарттарда советтик мезгил менен салыштырмалуу олуттуу кыскартылгандыгы негизделген. Мындай абал бүгүнкү күндө прокуратура КР Конституциясында саналып өткөн мамлекеттик бийликтин бутактарынын салттуу системасына кирбегендигинен улам мүмкүн болду, бийлик ыйгарым укуктары менен өзүнүн көзөмөлдүк функцияларын аткаруу үчүн гана ээ.

3. Прокурорлордун укуктарын жана милдеттерин чектөө жана терминологияны унификациялоо, коррупцияга каршы аракеттенүү чөйрөсүндө мамлекеттик органдардын жана конкреттүү кызмат адамдарынын ыйгарым укуктарын оңтойлоштуруу жана конкреттештирүү сунушталган.

4. Прокуратура органдарынын ишин укуктук жөнгө салууну өркүндөтүү максатында прокуратура жөнүндө КР Мыйзамына: “Коррупцияга каршы аракеттенүү жөнүндө мыйзамдарды аткарууга көзөмөл” атайын главасын киргизүү, анда коррупцияга каршы аракеттенүү жөнүндө мыйзамдарды сактоого көзөмөл боюнча прокурордун ыйгарым укуктарын аныктоо жана коррупцияга каршы аракеттенүү боюнча атайын прокуратураны түзүү сунушталат.

5. Коррупцияга каршы аракеттенүү чөйрөсүндө прокуратуранын координациялоочу ролу мыйзамдарда жетиштүү эмес чагылдырылгандыгы аныкталган. Прокуратура жөнүндө КР Мыйзамына өзүнчө беренени киргизүү жолу менен бул функцияны күчөтүү механизмдери сунушталган.

6. Мыйзамдарда кандайдыр бир негиздерсиз мыйзам чыгаруу процессинде прокуратуранын функциясы минималдаштырылгандыгы аныкталган. Мыйзам чыгаруу демилгенин субъектиси катары КР Башкы прокуратурасынын ыйгарым укуктарын бекемдеген КР Конституциясына оңдоолорду киргизүү сунушталган.

7. Коррупцияга каршы аракеттенүү чөйрөсүндө прокурордун статусун жогорулатуу максатында жаңы “Прокурордук кызматкерлердин статусу жөнүндө” КР Мыйзамын иштеп чыгуунун негизги механизмдери сунушталган.

**Талапкердин жеке салымы** диссертациялык изилдөөнүн илимий натыйжалары автордун жеке өзү тарабынан алынгандыгында турат. Коргоого чыгарылган жоболор диссертант тарабынан жалгыз иштелип чыккан.

**Изилдөөнүн натыйжаларын апробациялоо.** Диссертациянын негизги мазмуну коррупцияга каршы аракеттенүү чөйрөсүндө прокуратуранын ишин уюштуруу жана укуктук камсыздоо проблемаларын укуктук талдоону камтыган эл аралык илимий-практикалык конференцияларда, семинарларда жана илимий статьяларда чагылдырылган. Диссертациялык иш Кыргыз Республикасынын Өкмөтүнө караштуу Кыргыз мамлекеттик юридикалык академиясынын жазык процесси жана прокурордук көзөмөл кафедрасынын отурумунда талкууланган.

**Публикацияларда диссертациянын натыйжаларынын чагылдырылышынын толуктугу.** Диссертациялык изилдөөнүн процессинде алынган илимий жыйынтыктар автордун 10 илимий публикацияларында толугу менен чагылдырылган.

**Диссертациялык изилдөөнүн түзүмү.** Диссертациялык изилдөө киришүү, сегиз бөлүмдү бириктирген үч главадан, тыянактардан, практикалык сунуштардан жана колдонулган адабияттардын тизмесинен турат.

**ДИССЕРТАЦИЯНЫН НЕГИЗГИ МАЗМУНУ**

**Киришүүдө** тандалган теманын актуалдуулугу негизделет, изилдөөнүн максаттары жана милдеттери, илимий жаңылыгы, коргоого чыгарылган негизги жоболор, жүргүзүлгөн изилдөөнүн практикалык маанилүүлүгү баяндалат; изилдөөнүн жыйынтыктарын апробациялоо тууралуу маалыматтар келтирилет.

**“Коррупцияны феноменин тарыхый-укуктук талдоо жана ага каршы аракеттенүүдө прокуратуранын ролу” биринчи главасы** үч бөлүмдөн турат.

*Биринчи главанын* ***“Коррупция феноменин изилдөөгө карата заманбап мамилени талдоо жана коррупциялык кылмыштуулукка каршы аракеттенүүнүн механизмдери****”* биринчи бөлүмүндө коррупциянын маңызын аныктоого карата чет өлкөлүк жана заманбап окумуштуулардын негизги теориялык мамилелери ачылат.Девиация, социалдык алмашуу теориясы, институционалдык теория изилденген; ата мекендик томонку окумуштуулардын: К.М. Абдиев, Т.А. Ашурбеков, Т.С. Дыйкамбаев, А.К. Идинов, С.С. Исаев, А.Б. Ишимов, А.Б. Калматов, Б.Д. Какешов, А.А. Маткасымов, Д.Ж. Молоев, Д.К. Нурпеисов, К.К. Омуралиев, Н.Н. Сулайманова, А.Ш. Сыдыков, Л.Ч. Сыдыкова, К.К. Керезбеков, А.К. Шагивалиев, А.Ш. Шаршеналиев жана башкалардын илимий көз караштары изилденген.

Мындан тышкары төмөндөгу казак окумуштуулары: С.Т. Тыныбеков, Н.А.Байжанов, И.Ж.Бахтыбаев, Ж.А.Туякбаев, ошондой эле Россия Федерациясынын окумуштуулары: А.Н. Балашов, С.Г. Березовская, К.Д. Бурмистров, И.С. Викторов, А.И. Долгова, М.В. Дульнев, В.Б. Евдокимов, С.А. Емельянов, И.А Калита, И.И. Карпец, О. М. Кирюшина, Т.Л. Козлов, И.Н. Корзун, Н.И. Лашко, И.Г.Корзун, Л.Ю.Кулешов, жана чет элдик окумуштуулар: К.Фридрих, Д.Р.Саймон, Д.С.Эйтцен, С.Роуз-Акерман, Г.Нойгебауер, А.Шляйфер жана Р.Вишни аттуу окмуштуулардын илимий эмгектери талданган.

Бул бөлүмдө кыргыз изилдөөчүлөрүнүн ичинен коррупциянын феномени жөнүндө дискуссияга өзгөчө басым жасалган. Коррупциянын келип чыгышы жана деңгээли төмөндөгү институционалдык шарттарга таасир тийгизүүсүнө ишенген К.М.Абдиевдин көз карашы келтирилген: «1) чиновниктердин монополиялык бийлиги; атап айтканда мамлекеттик каражаттарды бөлүштүрүү же бааларды мамлекеттик жөнгө салуу жана товарларды өндүрүүгө жана экспорттоого/импорттоого квоталарды белгилөө; иштерди лицензиялоо боюнча; 2) алар пайдаланууга укуктуу болгон чиновниктердин иш аракетинин эркин даражасын аныктоо: чиновникке канчалык көп эркиндик берилсе, алардын эрежелерди талкуулоо мүмкүнчүлүгү ошончолук көп (мыйзамсыз төлөөлөргө алмашуу же башка жыргалчылык); катуу эреже –жакшы профилактикалык чара, эгер аларды колдонсо; бирок эрежени жөнөкөйлөтүү натыйжалуурак; 3) эсепке алуунун (контролдун) аныкталган даражасы жана чиновниктердин иш-аракетинин айкындуулугу; бирок бул жерде контролдоочу институттардын өздөрүнүн коррупцияга кооптуулугу бар жана ошентип коррупциянын башкаруунун кыйла жогорку деңгээлине чыгуусу» [***Абдиев К.М.****Коррупция түшүнүгү жана аны менен күрөшүүнүн жазык-укуктук каражаттар системасы (Кыргыз республикасынын материалдары боюнча): дис. … юрид. илиминин кандидаты: 12.00.08 / ИИМ Акад. Россия. – М., 1995. – С. 37*]. Чиновниктердин атиынан мамлекеттик бийлик менен ишкерлердин өз ара мамилелерин талдоо менен, Н.Н. Сулайманов коррупциянын үч модели жөнүндө белгилейт. Ал аларды төмөнкүдөй атайт: 1) монополистик, мында коомдун жыргалчылыгын көрсөтүү бирдиктүү бюрократиялык контролдун кол алдында турат; 2) жөнгө салуучу, мында бюрократиялык түзүмдөр ведомстволук областарда бири-бирине көз карандысын иштейт; 3) атаандаштык, мында ар бир коомдук жыргалчылык бир брократиялык түзүмдөн ашык камсыздалат ***[Сулайманов Н.Н****. Кыргыз Республикасынын мыйзамдары боюнча пара алгандыгы үчүн кылмыш жоопкерчилиги: дис. … юрид. илиминин кандидаты: 12.00.08 / КРСУ. – Бишкек, 2002. –* *С. 44]*. Э. Илибезованын жана Н. Асанбаевдин пикири боюнча, бюрократиялык түзүмдөрдүн көпчүлүк саны жайгашкан, ири шаарларда (борборду кошкондо) атаандаштык моделин түзүү үчүн бир кыйла көбүрөөк мүмкүнчүлүк бар *[****Коррупция Борбор Азия өлкөлөрүндө*** *жана Россиянын Урал-Сибирс региону /Түзгөн.: Э. Илибезова, Л. Илибезова, Н. Асанбаев, Г. Мусакожаева. – Бишкек: ПРООН, Коомдук пикирди жана болжолдоону изилдөө борбору, 2002. – С. 34].*

Илимий булактарды талдоону негизинде тыянак жасалган, кыргыз изилдөөчүлөрүнүн көпчүлүгү (К.М. Абдиев, Т.С. Дыйкамбаев, А.К. Идинов, А.Б. Ишимов, Б.Д. Какешов, Н.Н. Сулайманова, А.Ш. Сыдыков, Л.Ч. Сыдыкова, А.Ш. Шаршеналиев) бүгүнкү күндө коррупциянын ажырагыс белгилери анын уюшулган кылмыштуулук менен байланышы деп болжолдойт. Коррупциянын мына ушундай түшүнүгү Кыргыз Республикасынын Жазык кодексинин 303-беренесинде бекитилген. КР ЖКдагы «коррупция» жасалган кылмыштардын оордугу боюнча 30-главада («Кызматтык кылмыштар») биринчи орунда тургандыгына карабастан бул көрүнүштүн толук түшүнүгү беренеде берилген эмес, бул илимий чөйрөдө дискуссияга алып келет. Бул бөлүмдө кыргыз коомунда коррупциянын деӊгээлин аныктоо критерийлерин иштеп чыгуу аракети көрүлгөн. Коррупцияга каршы аракеттердин механизмдерин карап чыгуу менен коррупция менен олуттуу күрөшүү өзүнүн жеке кызыкчылыгына эмес, мамлекеттин жана коомдун жыргалчылыгы үчүн жетектөөчү чынчыл жана сатылбаган жогорку чиновниктерди калыптандыруу милдетине туура келет. Коррупцияга каршы күрөшүүнүн эң башкы жана эң натыйжалуу механизмдери – бийлик тарабынан ишке ашырылуучу бардык жол-жоболордун айкындыгы жана ачыктыгы, өзгөчө финансы чөйрөсүндө; контролдоочу мамлекеттик түзүмдөрдүн жарандык секторлор жана ЖМК менен кызматташуусу (так ушулар мамлекеттик түзүмдөрдүн коррупцияга каршы принциптерин киргизүүсүнө коомдук контролдоочулар боло алышат); коррупциялык укук бузуулардын жана болжолдоону туруктуу мониторингдөө. Прокуратура коррупцияга каршы туруунун толук укуктук камсыздуулук абалынын үзгүлтүксүз режиминде түзүүнү, колдоону жана кайра өндүрүүнү контролдоого жөндөмдүү көзөмөлдөөнүн жалгыз органы болуп саналат.

***«Кыргыз Республикасында коррупциянын генезиси, факторлору жана масштабдары»*** *биринчи главанын экинчи бөлүмүндө* тарыхый өбөлгөлөр, ошондой эле Кыргызстанда коррупциялык кылмыштуулуктун келип чыгуунун заманбап себептери жана шарттары жана аларды кызмат адамдары арасында жайылтылышы изилденет. Диссертацияда Экономикалык, саясий-укуктук, социалдык-психологиялык жана уюштуруучу негиздер боюнча коррупциялык кылмыштуулук жасоого жөндөмдүү негизги факторлордуградациялоо жүргүзүлгөн. *Экономикалык* факторлорго: Кыргыз Республикасынын экономикасынын туруктуу абалынын жана ишкердик чөйрөсүндө коррупционер адамдарынын кылмыш иш-аракеттериниен экономиканын кызыкчылыгын коргоонун натыйжалуу шаймандарынын жоктугу; бийлик органдарында жана коммерциялык түзүмдөрдө кызмат орундарын мамлекеттик чиновниктер менен айкалыштыруу; өзүүн статусун колдонуучу кызмат адамдары тарабынан коммерциялык түзүмдөрдү уюштуруу, бул ишканалардын артыкчлыктуу жоболорун камсыз кылуу. С*оциалдык-психологиялык* факторлорго тарыхый жактан түзүлгөн көнүмүштөрдүн натыйжасында коррупцияга карата коомдун келип чыккан көңүл коштугу таандык, ал ар кандай бийликтин ажырагыс бөлүгү болуп саналат. *Саясий-укуктук факторлорго*: режимдин жана бийликтин тез алмашуусуна алып келген туруксуз саясий абал, мыйзамдардын, мамлекеттик бийлик органдарында өнүккөн кландык системанын туруксуздугу таандык. *Уюуштуруучу* факторлорго: натыйжа катары укук коргоо органдарынын кызматкерлеринин даярдыгынын начардыгы, коррупциялык ьагыттагы кылмыштарды каттоонун жана ачуунун төмөн көрсөткүчтөрү; укук коргоо органдарынын аналитикалык бөлүмдөрүнүн ишин натыйжалуу уюштуруунун жетишсиздиги, ушунда иште максаттуу багытта иштеген кызматкерлердин жетишсиздиги – мындан криминологиялык кырдаалдарды болжолдоодо, алдын алуу иштерин пландоодо жана ишке ашырууда эсептелген; мамлекеттик органдардын кадрларын тандоодо жана жайгаштырууда олуттуу кемчиликтер.

Саналып өткөн бардык факторлор жана шарттар республикада коррупциянын масштабына түздөн-түз таасир тийгизет. Алсак, 2014-жылдын 9 айы үчүн КР Башкы прокуратурасы бардыгы 869 коррупциялык кылмыш ишин ачкан, анын ичинен: жергиликтүү өз алдынча башкаруу органдарында – 217, шаарлардын мэрияларында – 89, Билимберүү жана илим министрлигинде – 65, Мамлекеттик каттоо кызматында – 54, Ички иштер министрлигинде – 46, Коргоо министрлигинде – 40, Бажы кызматында– 27, Саламаттык сактоо министрлигинде – 24, Транспорт жана коммуникацийлар министрлигинде – 22, Салык кызматында – 18, Өзгөчө кырдалдар мииистрлигинде – 18, Архитектура, курулуш жана турак жай коммуналдык чарба Мамлекеттик агенттигинде – 16, Дене тарбия жана спорт Мамлекеттик агенттигинде – 15, Экологиялык жана техникалык коопсуздук боюнча Мамлекеттик агенттикте – 9, жазаларды аткаруу мамлекеттик кызматында – 9, Айыл чарба жана мелиорация министрлигинде – 8, Социалдык фонддо – 8, облустук жана райондук мамлекеттик администрацияларда – 4 жана соттук корпуста – 18 *[КР Башкы прокутурасынын 2014-жылдын 9 айы үчүн маалыматы].* Ошону менен бирге, бүгүнкү күндө мамлекет тарабынан кабыл алынуучу коррупцияга каршы чаралар коррупциянын деңгээлинде да, андан келип чыккан Кыргызстандын мамлекеттүүлүгүнүн коркунучу да адекваттуу эмес. Азыркы учурда мамлекеттик жана жарандык секторлордун бардык мүмкүнчүлүктөрүн жана ресурстарын жабуучу жалпы жана комплекстүү мамлекеттик коррупцияга каршы саясаттын жок. Кыргызстана. Бул көйгөйдү чечүүнү башкарууда системалуулук жана ырааттуулук жок, мамлекеттин коопсуздугунун негизги коррупциялык коркунучтары бөлүнгөн эмес, мамлекеттик коррупцияга каршы саясаттын ажырагыс багыттары жана анын таасиринин артыкчылыктары аныкталган эмес. Бул маселеде ошондой эле прокуратуранын ролу кыйла төмөндөтүлгөн.

***«Кыргыз Республикасында коррупцияга каршы чаралар сыяктуу прокурордук көзөмөлдүн калыптанышынын жана өнүгүшүнүн тарыхый-укуктук аспектилери»*** *биринчи главанын үчүнчү бөлүгүндө*архивдик бай жана и фактологиялык материалдарда Кыргызстанда коррупцияга каршы аракеттер боюнча прокурордук иштерди калыптандыруунун жана өнүктүрүүнүн тарыхы байкалат; республикада советтик жана советтен кийинки мезгилдерде коррупцияга каршы иш-аракеттердин этаптуулугу ачылган. 1924-жылы кыргыз прокуратурасы түзүлгөн учурдан баштап Советтер Союзу тараганга чейин прокурорлордун көңүлү коррупциялык кылмыштарды иликтөөгө топтоштурулган. Прокуратуранын иши көзөмөл органы менен аткаруу бийлик (ведомстволук) органдарынын мүнөзүн бириктирүү менен ачык билдирилген жарым функционалдык мүнөздү алып жүргөн. Своет мезгилинде жалпы көзөмөлдөө ишинде социалисттик менчикти уурдоо менен күрөшүү боюнча кеңири ыйгарым укуктар менен функциялардан тышкары профилактикалоо программаларын иштеп чыгууда, ишканаларда посттор, топтор, элдик контролдоо органдары менен өз ара кеңири аракеттерге, социалисттик мүлктү уурдоо менен күрөшүү боюнча укук коргоо органдарынын ишин координациялоого прокуратура органдарынын катышуусунун эсебинен кылмыштарды алдын алуу үстөмдүк кылган. Прокурорлук системасы мыйзамдуулукту жана укук тартибин бекемдөө ишинде иш-аракеттердин ачык программасына ээ. Советтер Союзу тарагандан кийин жана республикада эгемендүүлүк орногондон баштап мамлекеттик тарабынан коррупцияга күрөш жарыялангандыгына жана алар тарабынан кабыл алынган чараларга карабастан коррупция жайылтылуусун улантууда. Иштин келип чыккан абалынын себептеринин бири совет мезгилине салыштырмалуу прокуратуранын ролунун кыйла начарлашы болуп саналгандыгы тастыкталган.

**«Заманбап этапта коррупцияга каршы аракеттенүү чөйрөсүндө мамлекеттик саясатты ишке ашырууда Кыргыз Республикасынын прокуратура органдарынын ролу» экинчи главасы** үч бөлүмдөн турат.

*Экинчи главанын* ***«Коррупцияга каршы аракеттенүү системасында прокурордук көзөмөлдүн предмети, объектиси жана функциясы»***биринчи бөлүмүндө коррупцияга каршы аракеттенүү системасында прокурордук көзөмөлдүн ролу жана ордун аныктоонун көйгөйлүү теориялык-методологиялык маселелери ачылат. Бул чөйрөдө прокурордук көзөмөлдүн чектери үч түзүүчү менен чектелгендиги белгиленген: 1) прокурор аларды аткарууга көзөмөлдү ишке ашырууга тийиш болгон мыйзамдык актылардын чөйрөсү; 2) алардын ишинин мыйзамдуулугуна көзөмөлдү прокурор ишке ашырган объекттерин чөйрөсү 3) прокурордук көзөмөлдүн функциялары.

Мыйзамдык актылардын чөйрөсүн карап чыгып, диссертант «мыйзамдарды жана башка ченемдик укуктук актыларды аткарууга көзөмөл» формулировкасынын өзү көзөмөлдүн предмети алардын аткарылышы текшерилген мыйзамдардын өзү экендиги жөнүндө айтып тургандыгын белгилейт. Бул учурда көзөмөлдүн предмети коомдук мамилелерди жөнгө салган укуктук ченемдердин жыйындысы катары карала алат. Мындай мамиле, айкын болгондой кыргыз мыйзам чыгаруучулары тарабынан дагы кабыл алынган. Прокуратурра жөнүндө КР Мыйзамынын 31-бер. таянып прокурордук көзөмөлдүн предмети бул жерде КР Конституциясын сактоо, мыйзамдарды аткаруу менен аныкталат - жана биринчи экөөнүн формасы катары – КР Өкмөтү жана жергиликтүү өз алдынча башкаруунун өкүлчүлүктүү органдары чыгарган укуктук, ошондой эле бийлик органдары жана алардын кызмат адамдары чыгарган укуктук актылардын актылардын мыйзамдарга ылайык келишин сактоо (31-бер. 1-б.2-п). Бардык коррупцияга каршы мыйзамдарды карап чыгууда тартиби менен коррупцияга каршы аракеттенүү чөйрөсүндө прокурордук көзөмөлдүн предмети болуп мыйзам чыгаруу актыларынын тобу жана аларды так жана окшош аткаруу санала тургандыгы далилденет.

Прокурордук көзөмөл объектисин карап чыгып жана «Коорупцияга каршы аракеттенүү» КР Мыйзамында, прокуратура жөнүндө КР мыйзамында жана жазык-процессуалдык кодексинде камтылган коррупциялуулук предметине прокурордук текшерүүгө тартууга адамдардын категориясынын тизмесин салыштырып автор көпчүлүк саналып өткөн категориялар мыйзамдарды аткарууга көзөмөл объектисинин чектери менен камтылгандыгын белгилейт. КР жогорку бийлик органдары жана жогорку бийлик адамдары гана алынып салынат – КР Президенти, КР Жогорку Кеңеши, КР Өкмөтү, КР Эсептөө палатасы, Акыйкатчы (Омбудсмен). Талаштуу болуп бийликтин аткаруу, мыйзам чыгаруу же соттук бутагына (мисалы, Кыргыз Республикасынын борбордук шайлоо комиссиясы ж.б.) таандыктуулугу жөнүндө мындай органдар жөнүндө маселе саналат. Автордун ой-пикирине карата бул органдар прокуратура жөнүндө КР Мыйзамына киргизилиши шартсыз. «Прокуратура жөнүндө» жана «Коррупцияга каршы аракеттенүү жөнүндө» эки мыйзамда жана КР ЖПК изилденген так эместиктерди чечүү үчүн прокуратура жөнүндө КР Мыйзамынын 31-беренесин толуктоо зарыл, анда көзөмөл алдындагы органдар катары «мамлекеттик бийлик органдарын» көрсөтүү керек, ошону менен конкреттүү мамлекеттик органдарды көзөмөл объектиси катары көрсөтүү менен (мисалы, Жогорку Кеңеш, КР Эсептөө палатасы, КР шайлоолорду жана референдумдарды өткөрүү боюнча Борбордук шайлоо комиссиясы, Акыйкатчы ж.б.)

Үчүчнчү концептуцалдык түзүүчү - прокурордук көзөмөл функциясын изилдеп автор мыйзамдарда негизги (көзөмөлдүк) жана кошумча функциялар өтө жетишсиз чагылдырылгандыгынын тыянагына келет, жана негизги көзөмөлдүк функциялардын тизмесин кеңейтүүнү сунуштайт, аларды монополигяга каршы, бюджеттик мыйзамдарды, жер казынасын пайдалануу жөнүндө мыйзамдарды, тышкы экономикалык ишти, мамлекеттик мүлктү пайдалануу тууралуу, мамлекеттик жана муниципалдык муктаждыктар үчүн товарларды жабдып-жеткирүү, жумуштарды жасоо, кызматтарды көрсөтүү, лицензиялык, каттоочу жана башка уруксат берүү жол-жоболорун ишке ашыруу тууралуу, максаттуу программалара жана улуттук долбоорлорду ишке ашыруу жөнүндө, кылмыштык жол менен алынган акчалай каражаттарды же башка мүлктү легалдаштырууга каршы аракеттенүү, бийликтин өкүлчүлүктүү жана аткаруу органдарынын кызматтарына шайланган саясий партияларды жана кандиддаттарды каржылоо жөнүндө, бюджеттен тышкаркы фонддорду жана эсеп-чотторду аткаруу бийлик органдарынын түзүшү жана пайдаланышы, чет жакка жеке банктык эчеп-чотторго акчалай каражаттарды которуу жөнүндө мыйзамдарды аткарууну көзөмөлдөө менен кеңейтүүнү сунуштайт.

Ыйгарым укуктарды жана функцияларды кеңейтүү менен прокуратуранын түзүмүнүн өзүн дагы алмаштыруу зарыл. Бүгүнкү күндө Башкы прокуратурада Коорупцияга каршы аракеттенүү жана мыйзамдардын аткарылышын көзөмөлдөө боюнча башкармалык бар, анын курамында үч бөлүм бар, жана алардын бири гана бул Башкаралыкты түзүүнүн максатына жана багытталышына түздөн-түз таандык экендиги белгиленет – бул коррупцияга каршы аракеттенүү боюнча бөлүм. Эки калганы – аткаруу бийлигинин органдарынын жана жергиликтүү өз алдынча башкаруунун ишинин мыйзамдуулугуна көзөмөл боюнча бөлүм жана балдардын укуктарын сактоо бөлүмүн Жалпы көзөмөл боюнча башкармалыкка мүмкүн болгон ишенимдин үлүшү менен таандык кылууга болот. Ошондуктан бүгүнкү күндө коррупцияга каршы аракеттенүү менен байланыштуу бардык маселелер менен алектенген, тийиштүү бөлүмдөр менен коррупцияга каршы аракеттенүү боюнча атайын прокуратураны түзүү жөнүндө маселени көтөрүүгө болот. Мындай прокуратура коррупциялык укук бузуулардын жасоонун эң жогорку тобокелчилиги байкалган экономиканын бардык чөйрөлөрүнө көзөмөлдү ишке ашырмак. Мындай мамиле прокуратурага кадр корпусун юридикалык профилдеги адистерден гана эмес, экономиканын жогорку технологиялуу тармактарында билимдерге ээ болгон кызматкерлерди эксперттер катары кызматка алууга шарт түзмөк. Ушунун бардыгы өз убагында прокурордук аракет кайтаруу салттуу каражаттары менен коррупциянын көрүнүштөрүн алдын-алууга, ошондой эле коррупциялык аракеттерди жасоого күнөлүү кызмат адамдарынын юридикалык жоопкерчилиги жөнүндө маселени так жана катуу коюуга шарт түзөт.

*Экинчи главанын* ***«Коррупцияга каршы аракеттенүү чөйрөсүндө прокуратуранын компетенциясы, ыйгарым укуктары жана көзөмөлдүк функцияларынын чектери»*** *экинчи бөлүмүндө* коррупцияга каршы аракеттенүү чөйрөсүндө прокурордун компетенциясынын өзгөчөлүктөрү ачылат, теория жана мыйзам чыгаруу практикасынын негизги проблемалары талданат. Илимий чөйрөдө «компетенция» жана «көзөмөлдүн чектери» түшүнүктөрүнүн аралаштыруу жүрүп жаткандыгы белгиленет. Мындай белгисиздик прокурорлордун ыйгарым укуктарынын мазмунуна карата ар кандай мамилелерди позициялоого негиз берет, ал мыйзамдарда дагы чагылдырылат. Прокуратура жөнүндө КР Мыйзамында прокурорлордун компетенциясын (укуктук каражат катары) формалдуу-юридикалык бекемдөөнүн кемчиликтери алардын коррупцияга каршы аракеттенүү боюнча өзүнүн ыйгарым укуктарын натыйжалуу ишке ашыруусуна бөгөт коет. Алсак, Прокуратура жөнүндө КР Мыйзамынын 31-бер. 3-п. бекемделген уюмдардын ыкчам-чарбалык ишине киришүүгө тыюу салуу прокурордун компетенциясына практикалык түрдө ачыктыкты киргизбейт. Атап айтканда, түшүнүксүз болуп прокурордун компетенцияларынын чектерин аныктоодо «тармактык» мамилени колдонуу дагы саналат – прокуратура органдары мыйзамдар боюнча башка мамлекеттик органдарды, мамлекеттик жана ведомстволук көзөмөлдүк жана контролдоочу органдарды алмаштырбайт, текшерүү объектисинин ыкчам-чарбалык ишине жана жарандардын жеке жашоосуна киришпейт. Бул маселеге карата колдонууда прокуратуранын ишинин чөйрөсү мыйзамдарды аткарууга жана адамдын жана жарандын укуктарын жана эркиндиктерин сактоо үчүн көзөмөл градациясынан көз каранды болуп айырмаланбай тургандыгы айкын болуп калат. Ошол эле убакта ишке ашырылып жаткан ишке кийлигишүү жок көзөмөлдү ишке ашыруу тууралуу чындап айтууга мүмкүн эмес. Укуктуу кийлигишүү укуксузга өткөн чекти белгилүү туурараак болмок. Диссертацияда прокурордук көзөмөлдүн бардык кызмат адамдарынын укуктарын жана милдеттерин мыйзамдуу бекемдөө (жалпы түрдө болсо дагы), ошондой эле прокурорлордун ишинин укуктарын жана милдеттерин, тартибин жана ал баяндалган формаларды деталдуу жөнгө салууну, прокурордук көзөмөлдүн уюштуруу принциптеринин санына таандык кылуу сунушу айтылган.

Коррупцияга каршы аракеттенүү (прокурордук текшерүүлөрдү жүргүзүү, кылмыш ишин козгоо, тергөөдө жана сотто катышуу) боюнча прокурорлор колдонгон ыйгарым укуктарды карап чыгып, автор прокурорлордун аракеттеринин мазмунун жана тартибин бекемдеген жол-жоболук ченемдер мыйзамдарда жетишсиз чагылдырылгандыгы жөнүндө тыянакка келди. Прокурордук көзөмөлдүн жана аракет кайтаруунун мыйзамдуу бекемделген так жол-жоболорунун жоктугу, бир жагынан прокурорлордун берилген ыйгарым укуктарды тийиштүү эмес колдонуусуна, экинчи жагынан алардын ишин бюрократташтырууга алып келет. Мындан тышкары, мыйзамдарды бузууну аныктоо боюнча конкреттүү прокурордук аракеттерди документациялоонун жоктугу акыркыларга даттануу процессин олуттуу кыйындатат.

Бул бөлүктө ошондой эле мамлекеттик айыптоочунун жогорку жетекчиликтен көз карандысыздыгы жана процессуалдык өз алдынчалыктын жоктугу жөнүндө маселе көтөрүлөт жана мыйзамдарга тийиштүү өзгөртүүлөр сунушталат (авторефераттын Тыянактарын карагыла).

*Экинчи главанын* ***«Коррупцияга каршы аракеттенүү боюнча прокуратура органдарынын ишинин административдик-укуктук чөйрөсү”*** *үчүнчү бөлүмүндө* 1) координациялоо ролу; 2) мыйзам долборлоо иши; 3) маалыматтык ачыктыгы; 4) жарандык коом жана ЖМК менен өз ара аракеттенүүсү боюнча прокуратуранын коррупцияга каршы аракеттенүү боюнча кошумча функциялары ачылат.

Прокуратуранын координациялоочу маңызын ачып жана тийиштүү мыйзамдык базаны талдоо менен автор коррупцияга карата ар кандай координациялоочу органдардын ишинин максаттуу категориясы болуп көрүнүш менен күрөшүү эмес (анткени бул көрүнүштү толугу менен жеңүү мүмкүн эмес), объективдүү мүмкүн болгон деңгээлде: аларга мыйзамдар менен санкцияланган формаларда жана чектерде мамлекеттик, мамлекеттик эмес жана коомдук институттарды контролдоо; ар кандай мажбурлоо жана жазалоо формалары жолу менен аны *кармап туруу* экендигин далилдейт. Прокуратура органдарынын ишине карата мажбурлоо жана превенция алар тарабынан коррупциялык кылмыштарды *аныктоо, эскертүү, алдын-алуу* жана *бөгөт коюу* жана көзөмөлдүк ишти ишке ашыруу жолдору менен ишке ашырыла тургандыгы менен колдонулат, б.а. коррупцияга каршы аракеттенүү, бирок эч кандай күрөшүү эмес фукнциялары көрүнүп турат. Талдоо кыргыз мыйзамдарында «күрөшүү» жана «каршы аракеттенүү» түшүнүктөрүн алмаштыруу болгондугун аныктады жана аны унификациялоо сунушталды.

Андан кийин тартиби менен конкреттүү шарттарды, коррупциянын абалын талдоонун натыйжалары, ошондой эле мыйзамдуулукту жана укук тартибин бекемдөө боюнча колдонулган чараларды эсепке алуу менен координациянын негизги багыттарын прокурорлор өзү аныктоого тийиш экендиги далилденет. Изилдөөнүн жүрүшүндө прокуратуранын координациялоочу функциясын ишке ашырууну негизги максаттары болуп төмөндөгүлөрдү таануу далилденген: 1) криминогендик абалды эсепке алуу менен кылмыштуулук жана коррупция менен күрөшүү боюнча иштин стратегиясын жана тактикасын аныктоо; 2) мыйзамдуулукту жана укук тартибин бекемдөө, коомдо коррупциялык көрүнүштөрдүн санын азайтуу; 3) координациянын бардык субъекттеринин макулдашылган жана системалуу иштеши аркылуу укук коргоо ишин оңтойлоштуруу; 4) кылмыштарды жана коррупциялык көрүнүштөрдү өз убагында алдын-алуу, аныктоо, бөгөт коюу ачуу боюнча макулдашылган иш чараларды иштеп чыгуу; 5) коррупцияга каршы аракеттенүү укуктук, криминологиялык жана криминалисттик камсыздоо чөйрөсүндө илимий изилдөөлөрдү өткөрүүгө көмөк көрсөтүү, алардын натыйжаларын координациялоо субъекттеринин ишине киргизүү.

Мыйзам долбоорлоо ишинин маңызын ачуу менен автор прокуратура жөнүндө КР Мыйзамында кандайдыр-бир негиздерсиз укук чыгаруу (3-б. 3-бер. 2-п., 4-б.12-бер.) процессинде прокуратуранын катышуу функциясы минималдаштырылгандыгына көңүлдү бурат жана мыйзам чыгаруу процессинде прокуратуранын укук чыгаруу олуттуу потенциалын эсепке албоо чоң катачылык экендигин далилдейт.

Прокуратура органдарынын маалыматтык ачыктыгын жана алардын жарандык коом жана ЖМК менен өз ара аракеттенүүсүн талдоо бир катар көйгөйлөрдү ачты: КР Башкы прокуратурасынын сайтынын сейрек жаңыланышы, интернет-кабылдаманын иши жөнүндө статистикалык отчеттуулуктун жоктугу, пресса жана жарандык коом менен системалуу эмес иш алып баруу. Маалыматтык ачыктыктын көптөгөн маселелери дагы эле Кыргыз Республикасынын мыйзамдарында толук өлчөмдө жөнгө салынган эместиги белгиленет, ошондуктан коррупцияга каршы аракеттенүүдө маалыматтык ачыктыкты камсыздоо боюнча иш процессинде келип чыгуучу коомдук мамилелерди жөнгө салуунун бирдиктүү укуктук механизмин иштеп чыгуу зарыл.

**«Коррупцияга каршы аракеттенүү боюнча Кыргыз Республикасынын прокуратурасынын ишинин укуктук механизмдерин өркүндөтүү”** үчүнчү главасы эки бөлүмдөн турат.

*Үчүнчү главанын* ***«Коррупцияга каршы аракеттенүү боюнча Кыргыз Республикасынын прокуратура органдарынын уюштуруу-укуктук проблемалары»*** *биринчи бөлүмүндө* коррупцияга каршы аракеттенүү боюнча өзүнүн ишин натыйжалуу уюштурууга прокуратурага тоскоолдук кылган негизги проблемалар талданат. Биринчи кезекте республиканын укук коргоо органдарынын арасында прокуратуранын статусун жана ордун так жана бирдиктүү түшүнүү практикада жок болгон азыркы мезгилде жол берилбей турган кырдаал түзүлгөндүгү көрсөтүлөт. Көпчүлүк учурда прокуратура укук коргоо органдарынын катардагы түзүмү катары каралат. Башка укук коргоо органдарынан прокуратуранын негизги айырмасы бул өзүнүн мааниси боюнча конституциялык, жетектөөчү укук коргоо органы экендиги далилденет. Башка укук коргоо органдары (УКМК тышкары) аткаруу бийлигинде турса, - прокуратура ага КР Конституциясы менен берилген мамлекеттин атынан өзүнүн функциясын аткаруучу спецификалык, өз алдынча орган. Мамлекет тарабынан мындай түрдөгү ыйгарым укуктар башка бир дагы укук коргоо органдарына берилген эмес. Эгер прокуратура КР Конституциясы боюнча бардык укук коргоо органдарынын (104-бер.2-п.) мыйзамдарды так аткарышына көзөмөлдү ишке ашыргандыгын эсепке алса, анда укук коргоо органдарынын системасында прокуратуранын тең эмес *жетектөөчү* орду айкын болуп калат. Ошону менен бирге КР Конституциясынын өзүндө прокуратуранын орду анча так эмес чагылдырылган. Анда прокуратуранын ыйгарым укуктары мыйзамдуулук режимин камсыздоо чөйрөсүндө, жана жазык куугунтуктоодо дагы негизсиз чектелген.

Ошондой эле бүгүнгү күндө прокуратура органдарынын ишинин натыйжалуугунун көрсөткүчтөрү жөнүндө маселе өтө курч турат. Жана бул жерде практика ишенимдүү прокуратура органдарынын ишинин натыйжалуугунун баалоого карата – аныкталган коррупциялык кылмыштар, прокурордук аракет кайтаруу киргизилген актыларынын, юридикалык жоопкерчиликке тартылган жактардын, ишти созуунун көптөгөн фактыларынын саны боюнча формалдуу-статистикалык мамиле жөнүндө күбөлөндүрөт.

Ушул бөлүмдө ошондой эле статистикалык отчеттуулуктун көйгөйлөрү чагылдырылган. Конкреттүү мисалдарда автор бирдиктүү критерийлердин жоктугу Кыргызстанда коррупциялык кылмыштуулуктун абалы жөнүндө жалпы сүрөттүн бузулушуна алып келет. Атап айтканда, укук коргоо органдары, эреже катары прокуратура органдары анын абалын катталган кылмыштар фактысы боюнча баалашат. Прокуратура органдары адатта кылмыш жазасына тартылган адамдар жөнүндө маалыматтарды айтышат (кээде иликтенген иштердин саны жөнүндө), бул албетте статистиканы так эмес чыгылдырат. Соттор сотко түшкөн иштер жана соттолгондордун саны жөнүндө маалыматтарды талдайт, отчеттуулукту түзүүдө кылмыштардын жалпы санын эсепке албайт, жана тийиштүү түрдө карабайт. Ар кандай ведомстволордун жетекчилери келтирген сандарда ар кандайлык, мезгилдик жана мейкиндик аспектилеринде Кыргызстанда коррупциялык кылмыштардын кыймылынын жалпы абалын жана өнүгүүсүн мүнөздөгөн статистикалык индикаторлордун айкын салыштырылгыстыгы келип чыгат. Коррупциялык кылмыштуулуктун абалын баалоо ведомстволук эмес бирдиктүү болууга жана прокуратуранын контролду алдында болууга тийиш деген негизделген тыянак чыгарылат.

Бул бөлүмдө ошондой эле соттук практиканын материалдарында коррупциялык кылмыштуулукту иликтөөнүн неизги проблемалары талданат жана республикада коррупцияга каршы аракеттенүү тийиштүү деңгээлде эмес жүргүзүлүп жаткандыгы жөнүндө тыянак чыгарылат. Бул проблемаларды чечүү, анда функциялык багыттарды аныктап жана прокуратура органдарынын көзөмөлдүк ыйгарым укуктарын күчөтүү менен прокуратура жөнүндө жаңы КР Мыйзамын кабыл алуу жолу менен гана чечүүгө мүмкүн, бирок ушунун алдында прокуратура органдарынын бардык укуктук базасынын текшерүүнү жүргүзүү зарыл.

*Үчүнчү главанын* ***«Кыргыз Республикасынын прокуратурасынын укуктук статусун өркүндөтүүнүн келечеги»*** *экинчи бөлүмүндө* мыйзамдарды өнүктүрүүнүн негизги механизмдери сунушталган. «Кыргыз Республикасында прокурордук кызматкерлердин статусу жөнүндө» жаңы КР мыйзамын («Судьялардын статусу жөнүндө» КР Мыйзамы жана «КР Жогорку Кеңешинин депутатынын статусу жөнүндө» КР Мыйзамы менен аналогия боюнча) иштеп чыгуу сунушталат, бул прокуратура органдарынын ошондой эле конституциялык мүнөзү бар жана прокуратура институтунун ишинин милдеттерине жана мазмунунуа жакын институт катары прокуратура органдарынын багытталышына ылайык келет. «Кыргыз Республикасында прокурордук кызматкерлердин статусу жөнүндө» жаңы мыйзамда жалпы жана спецификалык мүнөздөгү жоболордун жыйындысын чагылдыруу керек. Жалпы жоболордо прокурордук кызматкерлердин статусунун негизи катары мыйзамдык жана башка ченемдик укуктук актылар жазылууга тийиш. Андан кийин: прокурордук системада кызматтардын классификациясы, прокуратуранын органдарында жана мекемелеринде кызматтар боюнча квалификациялык жана башка талаптар; ар кандай кызматтарга дайындоонун тартиби; прокуратура системасында класстык чиндер аныкталууга тийиш. Ченемдик формада прокурордун негизги укуктары жана милдеттери, тыюу салуу жана чектөөнүн спецификасы, негизги этикалык талаптар, кызматка өтүүнүн тартиби, кызматтык контрактты түзүү, аны токтотуунун негиздери жана кесепеттери баяндалууга тийиш.

Мыйзамда белгилүү бир көңүл кызмат убактысын жана дем алуу убактысын регламентациялоого бурулууга тийиш, анын ичинде өргүүлөрдү берүү, иштин стажын эсептөөнү регламентациялоо, эмгек акысы, укуктук коргоо, анын ичинде турак жай, пенсиялык жана башка камсыздоону кошкондо кепилдиктерди жана чараларды аныктоого бөлүнүүгө тийиш. Өзүнчө регламентацияны атап айтканда, прокурордун өздүк ишин жүргүзүүнүн тартиби жана шарттарын, даярдоо жана квалификациясын жогорулатуу, аттестацияны өткөрүү боюнча талаптарды караган кадр иши талап кылат. «Кыргыз Республикасында прокурордук кызматкерлердин сттусу жөнүндө» мыйзамдын долбоорунда прокуратурата кызыкчылыктар чыр-чатагынын укуктук мүнөздөмөсүн, анын өзгөчөлүктөрүн, ошондой эле келип чыккан кызыкчылыктар чыр-чатагын алдын-алуу же чечүүнү камтыган ченемдер каралууга тийиш.

**ТЫЯНАКТАР**

1. Азыркы учурда Кыргыз Республикасында коррупцияга каршы аракеттенүү маселелерин комплекстүү укуктук жөнгө салуу түзүлдү. Бирок мамлекет коррупцияга согуш жарыялап жана ал кабыл алган чараларга карабастан, төмөндөгү деңгээлде көпчүлүк учурда бул согуш «тормоздон токтотулууда». Себеп заманбап шарттарда прокуратуранын ролунун начарлашында көрүнүүдө. Коррупцияга каршы аракеттенүү чөйрөсүндө прокурордун укуктарын жана милдеттерин мыйзамдуу чектөөнүн жоктугу практикада анын компетенциясынын мазмунунун ачыктыгынын жоктугуна алып келет, бул заманбап талаптарга ылайык келбейт. Өлкөдө татаал криминогендик кырдаалдын жана коррупциялык кылымштардын өсүшүнүн шарттарында прокуратуранын ролу өзгөчө күчөтүлүүгө тийиш. Бул процесс коррупцияга каршы аракеттенүүдө аракетке киргизилген бардык органдардын ролдорун толук бөлүштүрүү, түзүлгөн коркунучтарга жана алардын өнүгүү тенденциясына адекваттуу күчтөрдү жана каражаттарды, иштин формаларын жана методдорун колдонуу менен коштолууга тийиш.

2. Изилдөөнүн натыйжалары боюнча прикладдык мүнөздөгү төмөндөгүдөй тыянактар жасалды жана төмөндөгү рекомендациялар жана сунуштар киргизилди:

2.1. Төмөндөгү түшүнүктөрдүн автордук аныктамасы берилди:

* *«коррупцияга каршы аракеттенүү чөйрөсүндө прокурордук көзөмөлдүн предмети»***–** мамлекеттик кызматкердин жүрүм-турумуна карата талаптарды сактоого, мамлекеттик кызматкердин жана анын жакынкы туугандарынын кирешелери, чыгашалары жөнүндө ишенимдүү маалыматтарды берүү, тыюу салууларды жана чектөөлөрдү сактоо, ошондой эле коррупцияга каршы аракеттенүү жөнүндө мыйзамдар менен бекитилген милдеттерди аткарууну өзүнө камтыган система. Мындан тышкары, прокурордук көзөмөлдүн предмети болуп коррупцияга каршы аракеттенүү жөнүндө мыйзамдык актыларга ылайык кабыл алынучу аткаруу бийлик органдарынын, КР мамлекеттик бийлик органдарынын ченемдик укуктук актылары, муниципалдык укуктук актылар; мыйзамдарды аткаруу менен байланыштуу ар кандай мамлекеттик органдардын, жергиликтүү өз алдынча башкаруу органдарынын, коммерциялык уюмдардын жана башкалардын иши боло алат;
* *«коррупцияга каршы аракеттенүү чөйрөсүндө прокурордук көзөмөлдүн объектиси»*– мыйзамдарды аткаруу менен байланыштуу ар кандай мамлекеттик органдардын, жергиликтүү өз алдынча башкаруу органдарынын, коммерциялык уюмдардын жана башкалардын иши;
* *«коррупцияга каршы аракеттенүү чөйрөсүндө прокурордун компетенциясы» -* КР Конституциясынын ченемдерин сактоону камсыздоо боюнча анын тийиш жана мүмкүн болгон жүрүм-турумунун жана Прокуратура жөнүндө КР Мыйзамынын 31-бер.1-бөлүгүндө саналып өткөн иште, аракеттерде (аракетсиздикте), жана органдардын жана кызмат адамдарынын ченемдик актыларында Кыргыз Республикасынын аймагында аракеттеги мыйзамдык актыларды аткаруунун мыйзамдар менен аныкталган ченеми.

2.2. Мыйзамдарга тийиштүү өзгөртүүлөр сунушталды:

**КР Конституциясы**

* прокуратурага өз алдынча орун, «Прокуратура» өз алдынча үчүнчү бөлүгү бөлүнүүгө тийиш, анда конституциялык деңгээлде прокуратура органдарынын милдеттерин, уюштурулушун, ыйгарым укуктарын, отчеттуулугун андан дагы толук жөнгө салуу зарыл.

**Прокуратура жөнүндө КР Мыйзамы**

* **1-бер.** – алардын аткарылышына көзөмөлдү ишке ашырууга прокурорго ыйгарым укук берилген ченемдик укуктук актылардын толук тизмесин киргизүү зарыл;
* **1-бер.** – «*жана Кыргыз Республикасынын башка ченемдик укуктук актылары» сөз айкалышын* – «*башка мыйзамдарга жана алардан келип чыккан Кыргыз Республикасынын Президентинин жана Кыргыз Республикасынын Өкмөтүнүн ченемдик укуктук акыларына»* алмаштыруу;
* **31-бер. 1-п.** – көзөмөл алдындагы органдар катары «*мамлекеттик бийлик органдарын*» көрсөтүү, ошону менен көзөмөл объектисине конкреттүү мамлекеттик органдарды киргизүү (мис. Жогорку Кеңеш, КР Эсептөө палатасы, КР шайлоону жана референдумдарды өткөрүү боюнча Борбордук шайлоо комиссиясы, Акыйкатчы, сот органдары ж.б.);
* **31-бер. 1-п. –** Прокуратура жөнүндө КР Мыйзамынын 31-бер. 1-п. ченемдерин ички карама-каршы келишин белгилөөгө болот: көзөмөл предмети деп жалпысынан КР Конституциясын сактоо жана көзөмөл алдындагы объекттердин мыйзамдарды аткарышы болсо, укуктук актылардын мыйзамдуулугуна көзөмөл мыйзамдарды аткаруу чөйрөсү менен гана чектелген (2-п.). КР Мыйзамынын 31-бер. 1-бөл.1-п. белгиленгендерге толуктоо зарыл деп эсептелет – «*көзөмөл алдындагы органдар жана алардын кызмат адамдары чыгарган укуктук актылардын КР Конституциясына ылайык келиши*»;
* *«Коррупцияга каршы аракеттенүү жөнүндө мыйзамдардын аткарылышына көзөмөл»* атайын главасын түзүү анда коррупцияга каршы аракеттенүү жөнүндө мыйзамдарды сактоого көзөмөл боюнча прокурордун ыйгарым укуктарын аныктоо; ошондой эле бул главага прокуратуранын координациялоочу ролун чагылдыруу максатка ылайыктуу болуп саналат.

**КР Жазык-процессуалдык кодекси**

* **КР ЖПК 258-бер. 6-б.** төмөндөгү редакцияда баяндалсын: *«Мамлекеттик айыптоочу процессуалдык чечимди, далилдердин жыйындысына негизделген ички ынанымы боюнча*, *мында мыйзам жана ынсабын жетекчиликке алып өз алдынча кабыл алат*».
* Тергөө органдарынын мыйзамдарды аткарууга прокурордук көзөмөлдүн маңызын, анын түшүнүгүн, максаттарын, милдеттерин, объектилерин, предметин жана чектерин, ошондой эле укуктук формаларын, методдорун жана кылмыш ишин козгоо жана тергөө стадияларында ишке ашыруунун илимий-теориялык тактоо жана конкреттештирүү зарыл.

**«Коррупцияга каршы аракеттенүү жөнүндө» КР Мыйзамы**

Бул мыйзамда (6-бер.) коррупцияга каршы аракеттенүү боюнча координациялоочу функция көптөгөн субъекттер арасында бөлүштүрүлгөн – КР Өкмөтү, Жогорку Кеңеши, КР Юстиция министрлиги, укук коргоо органдары, жергиликтүү өз алдынча башкаруу органдары жана башка адамдар. Биринчиден, мыйзам чыгаруучу мында биринчиден «органдар», «министрликтерди» «башка жактар» менен салыштырып логикалык түшүнүктү алмаштырууну жана бир тектүү катарды бузууга жол берди жана экинчиден ал алар менен эмнени түшүндүрүп жаткандыгын так аныктаган жок. Текстте жаңылыштыкты «*башка органдар*» сөз айкалышына алмаштыруу туурараак болмок.

**«КР Жогорку Кеңешинин регламенти жөнүндө» КР Мыйзамы**

* Парламенттин мыйзам чыгаруу ишинде прокуратуранын өкүлүнүн катышуусун бекемдөө. Мындай жөнгө салуу мыйзам долбоорлорунун сапаты үчүн эки тараптын тең жоопкерчилигин жогорулатмак.

**«Кыргыз Республикасынын мамлекеттик органдарынын жана жергиликтүү өз алдынча башкаруу органдарынын карамагында турган маалыматка карата жеткиликтүүлүк жөнүндө» КР Мыйзамы**

* Мамлекеттик маалыматтык ресурстар түшүнүгүн мамлекеттик маалыматтык системаларда камтылган документтелген маалымат катары аныктамасын бекитүү.

3.**Анын уюштуруу-укуктук түзүлүшүнүн механизмдери иштелип чыккан,** алар төмөндөгүдө камтылган**:**

* Тийиштүү бөлүмдөр менен коррупцияга каршы аракеттенүү боюна атайын прокуратураны түзүү, ал коррупцияга каршы аракеттенүү менен байланыштуу бардык маселелер менен алектенмек;
* Вертикалдуу карамагында болуу менен КР Башкы прокуратурасында тергөө бөлүмүн түзүү менен прокуратура органдарында тергөө бөлүмдөрүнүн түзүмүн кайрап карап чыгуу, б.а. райондук, шаардык, облустук жана Бишкек жана Ош шш. жана атайын прокуратуралардын кармагынан бардык тергөөчүлөрлү чыгаруу. Бирок алардын функцияларынын спецификасынан улам, Аскердик прокуратураны жана ички иликтөөлөр менен алектенген Башкы прокуратуранын бөлүмдөрүнөн тышкары. Бул чара кызыкчылыктардын чыр-чатагын чектөөгө жардам берет, ошону менен тергөөнү жана тергөөгө карата көзөмөлдү чектөөнү камсыздоо менен, тийиштүү түрдө жүргүзүлгөн иштин көз карандысыздыгына шарт түзөт;
* «Прокурордук кызматкерлердин статусу жөнүндө» жаңы КР Мыйзамын иштеп чыгуу;
* Коррупциялык кылмыштуулуктун абалынын мамлекеттик бирдиктүү статистикалык эсепке алышын жүргүзүү боюнча ыйгарым укуктарды берүү, ошондой эле прокуратура органдарына отчеттуу калыпандырууну жана тапшыруунун бирдиктүү тартибин орнотуу. Бул ыйгарым укуктарды прокурорлорго берүү укук коргоо органдарында кылмыштарды жашырууну жок кылууга өбөлгө түзөт жана ошону менен - Кыргызстанда коррупциялык кылмыштуулуктун анык абалын баалоого шарт түзгөн статистикалык отчеттуулуктун объективдүү маалыматтарын калыптандырууга шарт түзөт.

Сунушталган рекомендацияларды ишке ашыруу укуктук мамлекетти калыптандыруу жана өнүктүрүү талаптарына ылайык келген прокуратуранын ишин жаңы, андан дагы жогорку деңгээлге көтөрүүгө шарт түзөт.

**ДИССЕРТАЦИЯНЫН ТЕМАСЫ БОЮНЧА ИЛИМИЙ ПУБЛИКАЦИЯЛАРДЫН ТИЗМЕСИ**

1.**Б.А.Джумалиев,** Заманбап этапта Кыргыз Республикасында коррупциялык кылмыштуулукту статистикалык эсепке алуунун проблемалары [Текст] / Б.А. Джумалиев // КМЮА Жарчысы. – 2014. – №2. – 340-345-б.

2.**Б.А.Джумалиев,** Кыргыз Республикасында коррупциялык мүнөздөгү иштерди иликтөөнүн төмөн сапатынын себептери жөнүндө маселеге карата [Текст] / Б.А. Джумалиев // КМЮА Жарчысы – 2014. – №2. –346-353-б.

3.**Б.А.Джумалиев,** Коррупция феноменин изилдөөгө карата заманбап мамилени талдоо[Текст] / Б.А. Джумалиев // ИИМ Академиясынын Жарчысы – 2014. –№4 чыгарылышы – 66-71-б.

4.**Б.А.Джумалиев,** Коррупцияга каршы аракеттенүү боюнча прокуратура органдарынын ишинин уюштуруу-укуктук проблемалары[Текст] / Б.А. Джумалиев // ИИМ Академиясынын Жарчысы – 2014. – №4 чыгарылышы. – 215-218-б.

5.**Б.А.Джумалиев,** Коррупциялык кылмыштуулук менен күрөшүү чарасы катары Кыргыз Республикасында прокурордук көзөмөлдүн түзүлүшүнүн жана өнүгүүсүнүн тарыхый-укуктук аспектиси (1924-1947) [Текст] / Б.А. Джумалиев // Илим жана жаны технологиялар. – 2013. – №6. 147-152-б.

**6**. **Б.А.Джумалиев,** Мыйзамдарды аткарууга көзөмөл боюнча Кыргыз Республикасынын прокуратура органдарынын ишинин кээ бир аспектилери. [Текст] / Б.А. Джумалиев // Казакстандын эл аралык укук журналы. – Алма-Ата 2013. – №4.(52) –18-24-б.

**7.** **Б.А.Джумалиев,** Адамдын жана жарандын укуктары жана эркиндиктери чөйрөсүндө мыйзамдуулукту сактоо үчүн көзөмөл боюнча Кыргыз Республикасынын прокуратура органдарынын ишинин кээ бир аспектилери. [Текст] / Б.А. Джумалиев // Д.А.Кунаев атындагы транспорт жана укук гуманитардык университенини жарчысы – Алма-Ата 2013. – №4.(49) – 27-33-б.

**8.** **Б.А.Джумалиев,** Коррупция менен күрөшүү боюнча прокуратура органдарынын көзөмөлдүк ишинен өзгөчөлүктөрү. [Текст] / Б.А. Джумалиев // Д.А.Кунаев атындагы транспорт жана укук гуманитардык университенини жарчысы – Алма-Ата 2013. – №4.(49) – 21-26-б.

**9.** **Б.А.Джумалиев,** КМШ мамлекет-катышуучуларынын укуктук системаларында прокуратура органдарынын ролу жана орду жөнүндө маселеге карата. [Текст] / Б.А. Джумалиев // Казакстандын эл аралык укук журналы. – Алма-Ата 2013. – №4.(52) – 25-28-б.

**10.** **Б.А.Джумалиев,** Кыргыз Республикасынын прокуратура органдарынын өнүгүү маселесине, алардын мамлекеттик бийлик системасындагы ролуна карата. [Текст] / Б.А. Джумалиев // КМЮА Жарчысы – 2014. – №1. – 43-46-б.

**12.00.11- сот бийлиги, прокурордук көзөмөл, укук коргоо ишин уюштуруу** *адистиги боюнча юридикалык илимдин кандидаты илимий даражасын алууга көрсөтүлгөн* **«Коррупцияга каршы аракеттенүү боюнча Кыргыз Республикасынын прокуратура органдарынын ишинин уюштуруу-укуктук негиздери» темасына Болотбек Алмасбекович Джумалиевдин** *диссертациясына*

**РЕЗЮМЕСИ**

**Негизги сөздөр:** коррупция, прокуратура, прокурордук көзөмөл, компетенция, каршы аракеттенүү, коррупцияга каршы мыйзамдар.

**Изилдөөнүн объектиси болуп –** прокуратуранын коррупцияга каршы аракеттенүү боюнча процессинде түзүлүүчү укуктук жана уюштуруу мамилелери саналат.

**Изилдөөнүн предмети болуп -** прокуратуранын коррупцияга каршы аракеттенүү ишин уюштуруу менен байланыштуу илимий жана прикладдык мүнөздөгү проблемаларынын комплекси саналат.

**Диссертациялык иштин максаты –** мамлекеттин өнүгүүсүнүн заманбап этабында коррупцияга каршы аракеттенүү боюнча прокуратура органдарынын ишинин уюштуруу-укуктук негиздерин теориялык түшүнүү жана ушунун негизинде анын укуктук статусун бекемдөө боюнча сунуштарды калыптандыруу болуп саналат.

**Изилдөөнүн методологиялык базасы төмөндөгү илимий методдордун жыйындысы менен көрсөтүлгөн:** формалдык-юридикалык, түзүмдүк-функциялык, статистикалык, лингвистикалык жана таанып-билүүнүн башка ыкмалары.

**Иштин илимий жаңылыгы** диссертация Кыргыз Республикасынын прокуратурасынын коррупцияга каршы аракеттенүү чөйрөсүндө ишинин уюштуруу-укуктук негиздерин ачкан биринчи илимий-квалификациялык ишти билдиргендиги менен көрсөтүлөт. Иште бул чөйрөдө прокуратуранын ролун түшүнүүгө карата жаңы мамилелер калыптандырылган. Бул изилдөө менен жалпысынан юридикалык илимдин категориялык аппаратын өркүндөтүү ишине жана атап айтканда прокурордук көзөмөлдүн теориясына, ченемдик-укуктук базаны өркүндөтүүгө жана коррупцияга каршы аракеттенүүнүн эң натыйжалуу чараларын иштеп чыгууга белгилүү бир салым киргизилет.

**Колдонуу боюнча сунуштар.** Диссертацияда берилген теориялык жоболор, сунуштар жана тыянактар: коррупцияга каршы аракеттенүүнүн проблемаларын андан ары иштеп чыгуу менен байланыштуу укук колдонуу ишинде, илимий изилдөөлөрдө; юридикалык жождордо адистерди даярдоонун окуу процессинде жана прокурордук кызматкерлердин квалификациясын жогорулатуу курстарында; прокурордук көзөмөл жана адистиктин тармагынын курсу боюнча окуу жана методикалык окуу куралдарын даярдоодо колдонула алат.

**Колдонуу жааты.** Практикалык рекомендациялар жана сунуштар коррупцияга каршы аракеттенүүнүн укук чыгаруу, укук колдонуу, укукту ишке ашыруу практикасында колдонула алат.

**РЕЗЮМЕ**

диссертации **Джумалиева Болотбека Алмасбековича** на тему: **«Организационно-правовые основы деятельности органов прокуратуры Кыргызской Республики по противодействию коррупции»**, представленной на соискание ученой степени кандидата юридических наук по специальности: 12.00.11 – судебная власть, прокурорский надзор, организация правоохранительной деятельности.

***Ключевые слова:*** *коррупция, прокуратура, прокурорский надзор, компетенция, противодействие, антикоррупционное законодательство.*

**Объектом исследования –** правовые и организационные отношения, складывающиеся в процессе деятельности прокуратуры по противодействию коррупции.

**Предмет исследования –** комплекс проблем научного и прикладного характера, связанных с организацией деятельности прокуратуры по противодействию коррупции.

**Цель диссертационной работы –** теоретическое осмысление организационно-правовых основ деятельности органов прокуратуры по противодействию коррупции на современном этапе развития государства и общества и формулирование на этой основе предложений по укреплению ее правового статуса.

**Методологическая база исследования** представлена совокупностью научных методов: формально-юридического, структурно-функционального, статистического, лингвистического и других методов познания.

**Научная новизна работы** проявляется в том, что диссертация представляет собой первую научно-квалификационную работу, раскрывающую организационно-правовые основы деятельности прокуратуры Кыргызской Республики в сфере противодействия коррупции. В работе сформулированы новые подходы к пониманию роли прокуратуры в данной сфере. Настоящим исследованием вносится определенный вклад в дело совершенствования категориального аппарата юридической науки в целом и теории прокурорского надзора в частности, совершенствования нормативно-правовой базы и выработки более эффективных мер противодействия коррупции.

**Рекомендации по использованию.** Теоретические положения, рекомендации и выводы, изложенные в диссертации, могут быть использованы: в правоприменительной деятельности, научных исследованиях, связанных с дальнейшей разработкой проблем коррупции; в учебном процессе при подготовке специалистов в юридических вузах и на курсах повышения квалификации прокурорских работников; при подготовке учебных и методических пособий по курсу прокурорского надзора и дисциплинам специализации.

**Область применения.** Практические рекомендации и предложения могут быть использованы в правотворческой, правоприменительной, правореализационной практике противодействия коррупции.

**SUMMARY**

thesis **Djumaliev Bolotbek Almasbekovich** on **«Organizational and legal bases of the prosecution authorities of the Kyrgyz Republic on anti-corruption»**, presented for the degree of candidate of legal sciences, specialty: **12.00.11** – judicial power, public prosecutor's supervision, organization of law enforcement.

**Keywords:** corruption, prosecutors, public prosecutor's supervision, competence, resistance, anti-corruption legislation.

**The object of study** – the legal and organizational relations in the course of business, the аnti-corruption рrosecutor's оffice.

**Subject of research** – the complex problems of scientific and applied problems related to the organization of the prosecutor's office to combat corruption.

**The aim of the thesis** – theoretical understanding of the organizational and legal framework for the prosecution of anti-corruption at the present stage of development of the state and society and on this basis to formulate proposals for strengthening its legal status.

**The methodological base** of research represented by a set of scientific methods: formal-legal, structural and functional, statistical, linguistic and other methods of cognition.

**The scientific novelty of this work** is manifested in the fact that the thesis is the first scientific qualifying work , revealing the organizational and legal bases of the Prosecutor's Office of the Kyrgyz Republic in the field of combating corruption. We formulate new approaches to understanding the role of prosecutors in this area. This study contributes to the improvement of categorical apparatus of legal science in general and the theory of prosecutorial supervision in particular, to improve the regulatory framework and the development of more effective anti-corruption measuresRecommendations for use**.**

**Theoretical positions**, recommendations, and conclusions expressed in the paper, can be used: in law enforcement, scientific research related to the further development of the problems of corruption; in the learning process in the preparation of specialists in the law schools and training courses prosecutors; in the preparation of textbooks and manuals on the course of prosecutorial supervision and discipline of specialization.

**Scope.** Practical advice and suggestions can be used in law-making, law enforcement, anti-corruption practice.

Болотбек Алмасбекович Джумалиев

Коррупцияга каршы аракеттенүү боюнча Кыргыз Республикасынын прокуратура органдарынын ишинин уюштуруу-укуктук негиздери